cyanic-selkie/wikianc huggingface dataset:
Vees hõljuv torutunnel
Tunneli kirjeldus
Tunnel valmistatakse betoonist ja terasest ning kinnitatakse trossidega veekogu põhja või vee peal olevate pontoonide külge. Tunnel võimaldab ületada veetakistusi kohtades, kus kliima või maastiku tõttu ei ole muude lahenduste kasutamine võimalik või efektiivne. SFT kasutatakse, kui veekogu on liiga sügav, põhi on ebatasane või kivine. SFT-d paigaldatakse vähemalt 30 meetri sügavusele, mis on piisav, et laevadel oleks võimalik seda ületada, kuid samas ei ole vee avaldatav rõhk nii suur, et see kahjustaks tunnelit. Võrreldes vant- ja rippsildadega osutub pikkade SFT-de ehitamine odavamaks. SFT ehituskulude tõus võrreldes tunneli pikkuse suurenemisega on väiksem kui enamiku vant- ja rippsildade puhul. SFTd võib kasutada pikkade vantsildade alternatiivina
Tunneli paiknemine vee all vähendab gravitatsiooni mõju, mis maapealsete objektide puhul on väga tähtis. Seetõttu tunneli puhul ei oma mass nii olulist rolli ja neid saab ehitada pikematena.
Vees hõljuv torutunnel ei asu veekogupõhjas nagu sukeltunnel, vaid hõljub vees teatud sügavusel.
Suraż
Suraż (valgevene keeles Сураж) on linn Poolas Podlaasia vojevoodkonnas Białystoki maakonnas, Surażi valla halduskeskus. Suraż asub Narewi jõe ääres, Białystoki kesklinnast umbes 26 km edelas.
Suraż sai linnaõigused 1445. aastal, kuid kaotas need 1864. aastal. Linnaõigused sai Suraż tagasi 1923. aastal.
Marguerite Yourcenar
Marguerite Yourcenar (8. juuni 1903 – 17. detsember 1987) oli Belgias Brüsselis sündinud prantsuse romaani kirjanik ja esseist. Ta võitis Prix Femina ja Erasmuse preemia ning oli esimene naine, kes valiti Prantsuse Akadeemiasse (1980. aastal). 1947. aastal sai temast USA kodanik.
Urzędów
Urzędów on linn Poolas Lublini vojevoodkonnas Kraśniki maakonnas, Urzędówi valla halduskeskus. Urzędów asub Kraśnikist ligi 10 km loodes ja Lublini kesklinnast umbes 40 km edelas.
Urzędów sai linnaõigused 1405. aastal, kuid kaotas need 1870. aastal. 2016. aastal sai Urzędów linnaõigused tagasi.
Jüri Druus
pisi|Jüri Druus ja Sergei Fatkin vanalinna päevadel 1984. aastal Foto: Jaan Künnap Jüri Druus (30. jaanuaril 1940 Tartu – 1986) oli eesti koomik, akrobaat, varietee- ja tsirkuseartist.
1958. aastal lõpetas ta Tallinna Tööstuskooli nr 2 laevamonteerija erialal.
1957. aastast esines ta paaris koos Sergei Fatkiniga. Töötas Eesti NSV Riiklikus Filharmoonias akrobaadina. Koos esinesid nad paljudes NSV Liidu linnades ja sotsialismimaades, aga ka Soomes, Prantsusmaal, Kanadas, Egiptuses, Etioopias, Jeemenis, Tansaanias, Keenias, Nigeerias, Kongos ja Ladina-Ameerika riikides.
Richard Luhtaru
2018
Põhja- ja Baltimaade füüsikaolümpiaad – kuldmedal (üldvõitja)
Balti informaatikaolümpiaad (BOI) – hõbemedal
Euroopa füüsikaolümpiaad (EuPhO) – kuldmedal (üldvõitja, parima eksperimendi auhind)
Rahvusvaheline matemaatikaolümpiaad (IMO) – hõbemedal
Rahvusvaheline informaatikaolümpiaad (IOI) – pronksmedal
Rahvusvaheline astronoomia ja astrofüüsika olümpiaad (IOAA) – kuldmedal
2017
Balti informaatikaolümpiaad (BOI) – pronksmedal
Põhja- ja Baltimaade füüsikaolümpiaad – hõbemedal
Rahvusvaheline matemaatikaolümpiaad (IMO) – hõbemedal
Rahvusvaheline lingvistikaolümpiaad (IOL) – diplom
Rahvusvaheline astronoomia ja astrofüüsika olümpiaad (IOAA) – hõbemedal
Rahvusvaheline võistkondlik matemaatikavõistlus "Balti Tee" – 5. koht Eesti võistkonna koosseisus
2016
Aasta õppuri auhind aasta õpetaja galal „Eestimaa õpib ja tänab“
Euroopa Liidu loodusteaduste olümpiaad (EUSO) – kuldmedal
Rahvusvaheline bioloogiaolümpiaad (IBO) – hõbemedal
Rahvusvaheline matemaatikaolümpiaad (IMO) – diplom
Rahvusvaheline astronoomia ja astrofüüsika olümpiaad (IOAA) – hõbemedal
2015
Rahvusvaheline loodusteaduste olümpiaad (IJSO) – kuldmedal
Manuel I Komnenos
Manuel I Komnenos (Μανουήλ Α' Κομνηνός; 28. november 1118 – 24. september 1180) oli Bütsantsi keiser alates 1143. aastast kuni surmani. Tema valitsusaeg oli Komnenoste restauratsiooni viimane õitseng, mille käigus impeerium oli taastanud oma majandusliku ja sõjalise võimsuse ning nautinud kultuuri elavnemist. Manuel I oli Porphyrogennetos ehk purpuris sündinud.
Richard Luhtaru
2015
Euroopa Liidu loodusteaduste olümpiaad (EUSO) – kuldmedal
Rahvusvaheline matemaatikaolümpiaad (IMO) – diplom
Manuel I Komnenos
Manuel I valitsusaja lõpul seadis tema vallutused idas ohtu tõsine lüüasaamine Myriokephaloni lahingus, mille põhjuseks oli tema ülbus rünnata seldžukkide hästi kaitstud laagrit. Kuigi bütsantslased toibusid ja Manuel sõlmis soodsa rahu sultan Kilidž Arslan II-ga, osutus Myriokephaloni lahing impeeriumi viimaseks ebaõnnestunud katseks Anatoolia sisemaa türklaste käest tagasi saada.
Richard Luhtaru
2015
Rahvusvaheline võistkondlik matemaatikavõistlus "Balti Tee" – 3. koht Eesti võistkonna koosseisus
Manuel I Komnenos
Manuel I hüüdnimi oli ho Megas (ὁ Μέγας, "Suur"). Ta suutis teda teeninud inimestes tekitada tingimusteta lojaalsuse. Tema sekretär Johannes Kinnamos on kirjutanud ajalooteoses tema arvele kõik voorused ning keiser on muudetud suisa kangelaseks. Manuel, keda mõjutasid kokkupuuted lääne ristisõdijatega, kutsuti mõnel pool lääneski "Konstantinoopoli kõige õnnistatumat keisrit." Tänapäeva ajaloolased on tema suhtes kriitilisemad. Tema suur võim tulenes tõenäoliselt mitte tema, vaid Komnenoste dünastia omadest saavutustest. Lisaks järeldatakse, et kuna Manuel I valitsemise järel sattus Bütsants katastroofilisse langusse, tuleb otsida ka vastavaid põhjuseid Manueli valitsemisajast.
Richard Luhtaru
2014
Rahvusvaheline loodusteaduste olümpiaad (IJSO) – hõbemedal
Eurorack
pisi|Eurorack Eurorack on modulaarsete süntesaatorite standard mis sai enda alguse 1996ndal aastal firmalt Doepfer. Modulaarsed süntesaatorid olid olemas ka varem, kuid eurorack standard võimaldas eraldiseisvate moodulite asemel paigutada moodulid kõik ühte standard raamistiku komplekti ehk „racki.” Euroracki raam koosneb standardiseeritud mõõtmetest mis määravad moodulite sobivuse paigaldamisel. Sobivad mooduleid saab paigaldada nendele ettenähtud radade (ing. keeles rails) peale, ja kinnitada moodulitele sobivate kruvidega, mis on üldiselt M3 suurusjärgus. Euroracki standard raamistik pakub võimaluse paigaldada erinevaid toite allikaid moodulitele, raami külge.
Manuel I Komnenos
Trooniletõus
pisi|[[Johannes II Komnenos|Johannes II Komnenose surm ning Manuel I Komnenose kroonimine (William Tyre'i käsikiri "Historia and Old French Continuation", maalitud Akkos, Iisrealis 13. sajandil)]] Manueli sündis 28. novembril 1118. aastal. Tema isa oli Johannes II Komnenos ning ema oli Ungari printsess Irene. Tema emapoolne vanaisa oli Ladislas Püha. Manuel oli keiserliku paari neljas poeg, mistõttu tundus väga ebatõenäoline, et temast võiks saada valitseja. Keiser Johannes II suri 8. aprillil 1143. aastal. Selleks hetkeks olid keisri kaks vanemat poega, Alexios ja Andronikos juba surnud. Vanuselt järgmist poega Isaaki aga ei olnud keisri arvates õnnistatud riigi juhtimiseks vajalike oskustega ning ta määras enda järeltulijaks noorima poja Manueli. Manuel avaldas oma isale muljet südikuse ja meelekindlusega 1140. aasta Neocaesarea (tänapäeva Niksar) piiramises türklaste vastu, mis siiski ebaõnnestus. 1143. aastal sai Johannes II sõjakampaania ajal jahil haavata ning haav nakatus. Surivoodil kinnitas keiser Manueli eelistamist Isaakile troonipärimises. Lisaks juba mainitud headele omadustele nimetas Johannes II ka Manueli oskust nõuandeid kuulata, samas kui Isaak oli kergesti ärrituv ja väga uhke. Pärast Johannese surma kuulutas armee Manueli Konstantinoopolist kaugel Kiliikias keisriks. Seega oli esmaseks ülesandeks kindlustada uue keisri võim pealinnas, kuhu ta plaanis naasta nii kiiresti, kui võimalik. Seal aga oli Manuelil kaks ohtlikku rivaali: vanem vend Isaak, kes ei tahtnud kuidagi leppida isa otsusega jätta ta võimust ilma, ja tema nimekainmust onu Isaak. Lisaks andis pealinnas viibimine neile kahele mitugi eelist. Konstantinoopolis oli mõjuvõimas õukond ja seal asus ka riigikassa. Samas tuli uuel keisril hoolt kanda ka isa matuste eest ning traditsiooni kohaselt tuli tal alustada ka kloostri ehitust isa surmapaika. Manuel tegutses otsustavalt ning saatis megas domestikos (vägede ülemjuhataja) Johannes Axouchi ees pealinna käsuga arreteerida kõige olulisem rivaal – vanem vend Isaak. Ta elas suures palees, kus tal oli ligipääs riigikassale ja valitseja ametimärkidele. Manueli kasuks mängis asjaolu, et Axouch saabus Konstantinoopolisse enne, kui uudis Johannes II surmast sinna oli jõudnud. Axouch võttis Manueli venna ja onu valve alla, lubas vaimulikele palgatõusu, mi kallutas kõhelnud patriarhigi Manueli poolele ning tagas igati linna lojaalsuse uuele keisrile. Manuel jõudis pealinna 1143. aasta augustis ning patriarh Michael II Kourkouas ta keisriks kroonis. Mõne päeva pärast, kui Manueli positsiooni enam miski ei ohustanud, vabastati rivaalid vahi alt. Vastne keiser andis seejärel käsu jagada igale Konstantinoopoli peremehele 2 kuldraha ning Bütsantsi kirikule 200 naela kulda (lisaks iga aasta 200 hõberaha).
Eurorack
Patchimine
pisi|Dünaamiline patchimine
Manuel I Komnenos
Trooniletõus
Impeerium, mille Manuel päris, oli palju stabiilsemas seisus kui sajand varem. 11. sajandi lõpus oli keisririik seisnud silmitsi märkimisväärse sõjalise ja poliitilise langusega, ent Manueli vanaisa Alexios I ja isa Johannes II olid selle languse peatanud ning isegi riigi tõusuteele juhtinud. Siiski tuli riigil ka edaspidi hakkama saada hirmuäratavate katsumustega. 11. sajandi lõpus olid Sitsiilia normannid ajanud bütsantslased Itaaliast välja. Türklased-seldžukid olid teinud sama Kesk-Anatoolias. Levantis esitasid keisririigile uusi väljakutseid ristisõdijate riigid. Manuel I Komnenost ootasid veelgi hirmutavamad katsumused kui tema eelkäijaid.
Eurorack
Patchimine
Modulaarsete süntesaatoritega on võimalik heli või juhtsignaali ühelt moodulilt teisele saata pistikutest ühenduskaablite abil. Heliväljundi tootmiseks on võimalik elektrilist signaali viia ühelt moodulilt teisele kus igas vaheetapis on võimalik signaali modifitseerida. Mittemodulaarsed süntesaatorid toimivad sama põhimõttega, kuid erinevus seisneb selles et mittemodulaarse süsteemi signaaliketis on seadmed kõvakooditud ja mitte patchitavad, mis tähendab et uusi ühendusi ei ole sugugi lihtne luua.
Manuel I Komnenos
Välimus ja iseloom
Keiser oli vägilase kasvu ning täiuslikku pilti rikkus vaid tema suhteliselt halb kehahoiak. Manuel oli ka väga hea ratsutaja, tema kohta on öeldud, et ta meenutas pigem Lääne rüütlit kui Bütsantsi valitsejat, ning võibki öelda, et keisri sümpaatiad olid pööratud Läände. Keisrile meeldisid peod, turniirid, muusika ja ta oli tunnustatud gurmaan. Nii olevat ta jätnud teda vähe tundvatele inimestele kergemeelse elupõletaja mulje. Kuid väliselt lihtsameelne ja lõbus keiser oli tegelikult vägagi haritud. Näiteks oli ta tunnustatud asjatundjaks teoloogia küsimustes ja võttis meeleldi osa usuteemalistest dispuutidest. Manuel on kirjutanud traktaadi astroloogiast ja veel oli ta päris hästi kursis arstiteadusega. Ka keisri õukond paistis silma suure hulga haritud inimestega. Kuid kõigist kiiduväärsetest omadustest kõige tähelepanuväärsem oli vaprus, kusjuures seesama ääretu vaprus asetas ta korduvalt täbarasse ja eluohtlikku situatsiooni. Veel isa valitsemise ajal, 1139. aastal, tormas ta keisriga kooskõlastamata lahingusse, põhjustades suure segaduse, mis sundis bütsantslasi lõppkokkuvõttes taganema. Selle teo eest sai ta isa käsul pikalt tseremoonitsemata lihtsalt keretäie. Sõjaka ja hulljulge Manueli kohta ongi öeldud, et ta käsitses oda paremini, kui juhtis sõjaväge. Keiser paistis silma ka erakordse jõu poolest. Rüütliturniiril Antiookias olevat ta löönud vastase sadulast sellise hooga, et lennates paiskas see omakorda sadulast järgmise rüütli. Ühe lahingu käigus türklastega aga olevat ta haaranud vaenlaste vibulaskjal juustest ja tirinud ta oma laagrisse. Seejuures toitis Manueli sõjalist vaprust suur unistus ta tahtis taastada Rooma impeeriumi kogu kunagises hiilguses. Kuid selle unistuse juures jäi ta küllaltki kainelt mõtlevaks ja ettevaatlikuks diplomaadiks.
Eurorack
Patchimine
Kõige lihtsam patch koosneb pingega juhtivast otsilaatorist(VCO), filtrist (VCF), pingega juhitavast võimendist (VCA), ja viimaseks väljund (OUT).
Manuel I Komnenos
Sõjavägi
Manueli välispoliitika oligi üldiselt väga agressiivne. Ta nagu oleks tahtnud mõõga abil tõestada kõigile keisririigi vägevust. Kuid Manueli peamised reformid olid suunatud sõjaväe tugevdamisele. Seejuures olid kõik tema eeskujud Läänes ning üleüldse pidas ta Läänt Bütsantsist etemaks peaaegu kõigis eluvaldkondades. Seega võiks Manuelist isegi tinglikult lugeda Peeter I eelkäijaks, kes nägi samuti riigi moderniseerimisel ainsa eeskujuna Läänt. Võrreldes Bütsantsi ja Lääne sõjamehi, nimetas keiser esimesi "savipottideks" ja teisi "raudpottideks". Millised neist aga peavad löökidele paremini vastu, on kõigile selge. Nendeks "raudpottideks" olid rüütlid – ning keiser hakkas ümber kujundama ja relvastama oma sõjaväge Lääne rüütliväe eeskujul. Teine Manueli poolt ellu kutsutud muudatus puudutas sõjaväe ülalpidamise korda – see koorem veeretati nüüd riigilt otseselt kodanike õlule. Nii tähendas näiteks riigilt maa saamine ühtlasi ka kindla arvu sõjameeste ülalpidamise kohustust. Kuid vaatamata sellele muudatusele jäi Bütsantsi sõjavägi valdavalt palgaarmeeks. Milline aga oli selle armee võitlusvõime, selle kohta annavad allikad vasturääkivaid andmeid. Manuel I valitsemise ajal Konstantinoopolit külastanud juudi rännumees Benjamin kirjutas: "Sõjaks türklastega värbasid nad inimesi eri rahvaste seast, kuna neil endil sõjaline vaprus puudus. Ja üldse sarnanevad nad naistega, kelle loomuses puudub sõjaline alge." Teine keisri kaasaegne, Estafius oli aga vastupidisel seisukohal. Ta teatas: "Kes veel on osanud sellise kunstiga purustada ühte vaenlast teise abil. Samal ajal, kui meie naudime vaikust ja rahu. Üks hävitab teist, aga meie laulame rahu hümne. Ja need, kes on tulnud keisri teenistusse, on eelistanud head halvemale. Ja kuna nii on meie teenistusse tulnud palju meie endisi vaenlasi, siis keisril on õnnestunud pookida nende metsikuse külge meie pehmus ja saada selle tulemusel seesugune vili, mis võis sündida vaid Jumala aias." Ainult sõjaväe reformimisest polnud kasu. Pöörates ennast täielikult Lääne suunas, jättis Manuel idapoliitika unarusse, see aga sai Bütsantsile mõne aja möödudes paljuski saatuslikuks.
Siseriiklikud reformid
Manueli välispoliitika oli karmikäeline ja agressiivne, aga ka sisepoliitikas jätkas ta põhimõttekindlat joont. Näiteks keelas ta kloostritel endale maid juurde hankida. Kirikuringkondade vastuseisu murdmiseks aga vahetas keiser oma valitsemisaja esimese kümne aasta jooksul välja viis patriarhi.
Eurorack
Signaalid
Modulaarsete süntesaatoritega on võimalik heli või juhtsignaali ühelt moodulilt saata teisele ühendadades pistikutega ühenduskaablite abil. Heliväljundi tootmiseks on võimalik elektrilist signaali viia ühelt moodulilt teisele kus igas vaheetapis on võimalik signaali modifitseerida. Mittemodulaarsed süntesaatorid toimivad sama põhimõttega, kuid erinevus seisneb selles et mittemodulaarses süsteemi signaaliketis on seadmed kõvakooditud ja mitte patchitavad, mis tähendab et uusi ühendusi ei ole sugugi lihtne luua.
Manuel I Komnenos
Esimene katsumus – Antiookia vürst
Manueli esimene katsumus saabus 1144. aastal, kui Antiookia vürst Raymond nõudis Bütsantsilt Kiliikia alade loovutamist vürstiriigile. Manuel polnud siis veel ametlikult kroonitudki. Vürst arvas, et suudab Johannes II surma ära kasutada ja vabaneda Bütsantsi ülemvõimust. Vürst oli veendunud, et noor keiser on niivõrd hõivatud oma võimu kindlustamisega, et ei pööra tema iseseisvumissammudele mingit tähelepanu. Vähe sellest, ta sooritas isegi rüüsteretke keisririigi aladele. Hiljem samal aastal vallutasid islami džihaadi võitlejad Imad ad-Din Zengi juhtimisel Edessa krahvkonna. Vürst Raymond mõistis, et viivitamatu abi läänest ei tule kõne allagi. Kuna ohtlikud sündmused leidsid aset otse Antiookia idapiiril, tuli vürstil võtta ette alandav reis Konstantinoopolisse. Uhkust alla neelates võttis Raymond ette tee põhja, et Manuel I-le alistuda ja kaitset paluda. Raymondil tuli pühalikult Johannes II haual andeks paluda. Keiser andis talle, mida vürst küsis, ning liit kahe riigi vahel oli tagatud.
Kampaania Konya vastu
1146. aastal kogus Manuel oma väed Lopadioni (tänapäeva Loode-Türgis) sõjaväebaasi ning võttis ette karistusekspeditsiooni Rumi sultani Mas'udi vastu, kes oli korduvalt rikkunud impeeriumi piiri Lääne-Anatoolias ja Kiliikias. Bütsantsil polnud plaanis vallutada sultanaadi alasid, kuid keisririigi väed purustasid türklased Kara Hissari (bütsantsipäraselt Nicopolis) all. Seejärel ründas ning vallutas Bütsantsi armee kindlustatud Philomelioni linna, ning enne selle hävitamist evakueeriti kõik kristlastest elanikud. Edasi suundusid keisririigi väed Rumi pealinna Konya poole ning rüüstasid linnaäärsed alad, ent ei suutnud Konyat vallutada. Üheks Manueli motiiviks kampaania alustamisel oli soov näidata lääneriikidele oma toetust ristisõdade ideele. Ajaloolased on oletanud, et selle käiguga soovis keiser avaldada ka muljet ning näidata mõjuvõimu oma uuele pruudile. Kampaania käigus sai Manuel kirja Prantsusmaa kuningalt Louis VII-lt, kes teatas, et asub uue ristisõdijate armee etteotsa eesmärgiga vabastada kristlaste riigid Lähis-Idas.
Eurorack
Signaalid
Heli signaale tekitavad heliallikamoodulid nagu VCO või Müra generaatori signaalid on tavaliselt vahemikus -5V kuni +5V. Modulatsiooniallikate poolt tekitatav juhtmissignaal on tavaliselt -2.5V kuni 2.5V. Triger, värava, või kella signaalid, mida kasutatakse protsesside ja funktsioonide käivitamisel, kasutavad 0V või 5V-ist pinge taset.
Tehnilised Andmed
Eurorack on modulaarse süntesaatori standard kasutab DIN 41494 formaati. Moodulite kõrguse mõõdud määratakse ühikuga U (ing. keeles rack units), kus 1U = 44.45mm. Tavaliselt on moodulite kõrgus 3U (3 rack units, ehk 133.35mm). Moodulite laiust mõõdetakse ühikus HP (horisontaalne samm, ing. keeles horizontal pitch) kus 1HP = 5.08mm. Eurorack standardi järgi on raamistiku maksimaalne laius on 84HP, ehk 426.72mm.
Manuel I Komnenos
Teine ristisõda
Vt lisaks: Teine ristisõda pisi|Ristisõdijae riigid [[1135. aastal. Lilla – Bütsants; kollane – Edessa krahvkond; sinine – Antiookia vürstiriik]]Otsus Teise ristisõja alustamiseks võeti Clairvaux' kloostri abti Bernardi õhutusel vastu 1147. aasta 15. juunil ning mõne aja möödudes asusid Saksa kuningas Konrad III (1137–1152) ja Prantsusmaa kuninga Louis VII (1137–1180) sõjamehed teele.
Eurorack
Toiteplokid
pisi|Eurorack PSU
Manuel I Komnenos
Teine ristisõda
Teated eelseisvast ristisõjast tegid Manueli väga murelikuks. Lähenev ristisõdalaste vägi ei kujutanud mitte ainult otsest ohtu Bütsantsile, vaid ähvardas ka rikkuda keisri kinnistunud vahekordi ladinlaste riikidega Idas. Esimese ristisõja tulemusel tekkinud sellised kristlaste valdused nagu Antiookia vürstiriik ja Jeruusalemma kuningriik olid tolleks ajaks muhameedliku maailma poolt sisse piiratud ja nende ainsaks piirkondlikuks liitlaseks sai olla Bütsants. See võimaldas keisririigil esitada neile tingimusi ja hoida neid sisulises sõltuvuses. Nüüd aga võisid kristlikust maailmast ära lõigatud valdused loota lähenevale ristiväele, mis tooks neile võimaluse vabaneda Bütsantsi tülikast eestkostest. Lisaks seadis eelseisev ristisõda ohtu ka Manueli ja Konradi liidu. Ülaltoodut arvestades polegi üllatav, et keisri üheks esimeseks reaktsiooniks teatele kavatsetavast ristisõjast oli käsk vaadata üle ja parandada Konstantinoopoli müürid. Kuid hirm polnud kaugeltki ainsaks Manueli tegutsemise motiiviks. Eelseisev ristisõda võimaldas Bütsantsil alustada oma poliitilisi mänge ja üritada korrata Alexios I omaaegseid edukaid kombinatsioone. Seda enam, et Manuel pidas ennast roomlaste keisrina kristliku maailma juhiks ja seega oli ta loomulikult kohustatud asuma uskumatutega võitlevate vägede etteotsa. Selleks pretensiooniks oli ka formaalne põhjus: Manuel oli kristliku maailma ainsaks keisriks, samas kui Konrad polnud Rooma paavsti poolt kroonitud ja tal polnud sellele tiitlile õigust.
Eurorack
Toiteplokid
Eurorack süsteemide jaoks mõeldud toiteallikas genereerib pingeid +12V/-12V ja +5V. Enamus mooduleid vajavad topelt 12V ühendust mis aitab tagada turvalist toidet mooduli funktsioneerimisel. Moodulid mis sisaldavad digitaalset ahelat võivad vajada tööpingeks +5V. Tänapäevaks on üsna tavapärane kui moodulitel on sisseehitatud pingeregulaator, mis teisendab 12 Volti, 5 Voldiks. Sellisel olukorral oleks võimalik sobivat toiteplokki süsteemi disainimisel lihtsam valida, kuna puudub vajadus eraldi +5V järele. Valida tuleb ka tavaliselt odavama lineaarse või lülitusilku toiteallika vahel. Kui oluline on ainult madal müratase ja reguleerimistäpsus siis piisaks lineaarsest. Juhul kui on oluline efektiivsus ja ruumiline kokkuhoid raamis siis valida tuleks lülitusilk toiteallikas. Lülituslikud toiteallikad nõuavad täpsemat reguleerimist, aga suudavad pakkuda rohkem voolu kui lineaarsed allikad.
Manuel I Komnenos
Saksa ristisõdijate saabumine
pisi|Teise ristisõja sõjameeste saabumine Konstantinoopoli väravate ette. Jean Fouquet' maal "Arrivée des croisés à Constantinople", 1455–1460 1147. aastal andis keiser ka formaalse loa ristisõdijatel läbida impeeriumi alasid. Toona oli ikka veel Bütsantsi õukonnas inimesi, kes mäletasid esimese ristisõja võitlejate marsi läbi riigi. Esimesest ristisõjast oli põhjalikult kirjutanud ka Manueli tädi Anna Komnene. Paljud bütsantslased kartsid läbi keisririigi marssivaid ristisõdijaid nende vandaalitsemiste ja varastamiste tõttu.
Teised Bütsantsi üksused koondati pealinna ning nad olid valmis otsekohe reageerima igasugusele agressioonile. Kreeklaste ja frankide vahel esines siiski arvukalt vaenutsemisi, milles näib süü olevat mõlemal osapoolel. See tekitas omakorda pingeid keisri ja tema külaliste vahel. Manuel otsustas võtta kasutusele abinõud, mida tema vanaisa polnud teinud. Ta asus kindlustama pealinna müüre ning nõudis külaliste tagatisi oma territooriumide turvalisuse kohta.
Manuel ei jäänud siiski ülemäära lootma vaid parandatud ja kindlustatud Konstantinoopoli müüridele, vaid üritas igaks juhuks suunata Konrad II pealinnast mööda, kuid see "ebaviisakas" katse luhtus ja 1147. aasta 10. septembril jõudsid saksa ristisõdalased pealinna. Bütsantsi autorid kirjeldavad nende teekonda ja linna saabumist kui lakkamatut rüüstamise ja pummeldamise jada. Hoogu sattunud rüütlid polevat jätnud laastamata ka keisri suvepaleed. Kas kõik need kirjeldused vastavad ka täies ulatuses tõele, pole teada, kuid nad iseloomustavad hästi bütsantslaste üldist suhtumist oma Lääne liitlastesse.
Eurorack
Moodulid
Modulaator (ing. keeles modulator) mooduleid kasutatakse sisend signaali modifitseerimiseks ja tavaliselt disainitud spetsiifiliseks funktsiooniks.
Manuel I Komnenos
Saksa ristisõdijate saabumine
Kuna Manuelil ei õnnestunud suunata Konradi juhitud sakslasi Konstantinoopolist mööda, siis tegi ta nüüd kõik mis oskas, et keelitada neid võimalikult kiiresti teekonda jätkama – ise samal ajal muidugi suurt külalislahkust teeseldes. Keisril oli vaja saada sugulasest lahti enne prantslaste kohale jõudmist. Kui ühekaupa oli ta oma liitlasi võimeline kuidagimoodi kontrolli all hoidma, siis koos ja ühise jõuna kujutasid nad keisririigile juba ületamatut ohtu. Lõpuks õnnestuski keisril oma plaan ellu viia ja toimetada sakslased väina teisele kaldale. Konradi ristisõdalaste vägi oli sõjaliselt organiseerimata ja tal puudus igasugune vajalik varustus pikaajalisemaks sõjategevuseks (toidumoona olid nad varunud vaid kaheksaks päevaks). Lõpptulemusena saidki sakslased Konya sultani ratsasalkadelt täielikult lüüa, ja oma töö tegid ka nälg ja haigused. Selle krahhi peamiseks süüdlaseks võibki ehk pidada just nimelt Manueli, ja on isegi väidetud, et saates Konradi rüütlid teele, oli tal eelnevalt sõlmitud türklastega salaliit. pisi|Manuel I Komnenose kiri paavst [[Eugenius III-le ristisõdade küsimuses (Konstantinoopol, 1146, Vatikani salaarhiiv): selle dokumendiga vastab keiser eelmisele paavsti kirjale, milles viimane palus Prantsusmaa kuningal Louis VII-l vabastada Püha Maa ja vallutada Edessa tagasi. Manuel vastab, et on nõus Prantsuse armeed vastu võtma ja seda toetama, kuid kurdab, et sai kirja Prantsusmaa kuninga saadikult, mitte paavsti saadetud suursaadikult ]] Siiski muutusid Manuel I ja Konrad III suhted pärast 1147. aastat sõbralikumaks. 1148 otsustas Manuel kindlustada liitu Konradiga, kelle õe Sulzbachi Bertaga ta oli varem abiellunud. Keiser veenis kuningat uuendama nende liitu Sitsiila Roger II vastu. Manueli õnnetuseks suri Konrad III 1152. aastal ning korduvatest katsetest hoolimata ei suutnud ta Konradi järglase Friedrich I Bararossaga kokkuleppele jõuda.
Eurorack
Moodulid
Filter moodulid kujundavad heli teatud sagedusvahemikke summutades.
Manuel I Komnenos
Prantslaste saabumine
Konradist lahti saanud, asus keiser otsekohe lahendama "prantslaste probleemi". Prantsusmaa kuningat oli tal põhjust karta liitlastest sakslastest tunduvalt rohkem. Pealegi oli Louis VII astunud läbirääkimistesse Bütsantsi verivaenlase, Sitsiilia kuninga Roger II-ga. Seega pidi Manuel olema oma plaanide elluviimisel eriti ettevaatlik. Ta saatis Louis'le erakordselt sõbralikke kirju ja lubas prantslastel lahkesti igal pool kogu Bütsantsi aladel toidumoona osta. Samas aga anti Bütsantsi kohalikele võimukandjatele salajane korraldus, mis pidi muutma neile toidumoona kättesaamise võimalikult raskeks. Selle korralduse tulemusel olevat prantslastele jäänud mulje, et nad ei liigu mitte läbi jõuka ja küllusliku maa, vaid "läbi kõrbe, kus pole midagi". Kui bütsantslased soostusid neile midagi müüma, siis lasksid nad kogu söögikraami köitega müüridelt alla, hoides linnaväravad kiivalt lukus. Seega on täiesti selge, millises meeleolus jõudsid prantslased keisririigi pealinna lähistele ja milline viha neid valdas, kui nad leidsid ees Konstantinoopoli suletud väravad. Lisaks hakkasid levima jutud, et Manuel on sõlminud liidu türklaste sultaniga. Seepeale hakkasid Louis' leeris kostma tõsised nõudmised maksta keisrile kõige selle eest kätte ja tungida Konstantinoopolisse jõuga. Prantslaste viha oli niivõrd suur, et nad ajuti isegi unustasid ristisõjakäigu peaeesmärgi ning paistis, et keisril ei õnnestugi neist lahti saada. Kuid Manuel suutis ka kujunenud kriitilises olukorras rüütlid üle kavaldada. Ta tegi õige panuse inimlikule kadedusele ning laskis levitada kuulujutte sakslaste äsjasest võidust Ikonioni (Konya) sultanaadi üle ja eelseisvast sõjasaagi jagamisest. Need teated sütitasid prantslastes saamahimu ja nüüd oli nende ainsaks sooviks mitte jääda hiljaks ja pääseda kohe väina teisele kaldale. Neil oli sellega niivõrd kiire, et Louis VII nõustus isegi vasalltõotuse andmisega keisrile. Väina teisel kaldal aga ei kohanud prantslased mitte võidukaid liitlasi-rivaale, vaid nende purustatud sõjaväe riismeid eesotsas haavatud Konrad III ja Švaabi hertsogi Friedrichiga (hilisema Friedrich I Barbarossaga).
Eurorack
Moodulid
Sekventser, euroracki mõistes on moodul mis võimaldab määrata rütmi mida süntesaator või muusikaseade heli kordamiseks kasutada saab. Sekventseriga on võimalik juhtida näiteks triger signaali, bassirütmi, meelodiaid, ja neid modifitseerida reaalajas. pisi|Roland-100M-172
Kasu Vahendid (ing. keeles utilities)
Moodulid mis ei ole vastutavad signaali otseses genereerimisel, vaid pigem täisustavad elemendid mis võimaldavad pakkuda tuge teistele moodulitele neid ühendades, nende signaali töödeldes, ja teisi praktilise funktsioone.
Manuel I Komnenos
Sitsiilia kuningas Roger II
1147. aastal tuligi Manuel I seista silmitsi Sitsiilia kuninga Roger II-ga, kelle laevastik oli vallutanud Bütsantsi saare Korfu ja rüüstanud Teeba ja Korinthose linna. Kuigi keisril oli tegemist Balkanil polovetside rünnaku tõrjumisega, suutis ta liitlasest Saksa kuninga Konrad III väega ja veneetslaste abiga purustada kiiresti võimsa Roger II laevastiku. 1149. aastal võtsid bütsantslased Korfu tagasi ning valmistusid vasturünnakuks normannide vastu. Samal ajal saatis Roger II 40 laevast koosneva laevastiku Georgios Antiookiast juhtimisel rüüstama Konstantinoopoli äärelinnu. Keiser oli aga Konrad III-ga juba kokku leppinud Lõuna-Itaalia ja Sitsiila ründamises ning jagamises. Saksa liidu uuendamine jäi Manueli välispoliitika peamiseks suunaks kogu ülejäänud valitsemisaja, hoolimata kahe impeeriumi huvide järkjärgulisest lahknemisest pärast Konradi surma. Bütsants suutis aga polovetsid nii hävitavalt purustada, et neil tekkis hirm ainuüksi keisri lähenemisest uuldes ning nad põgenesid. Üsna pea lakkasid polovetside kallaletungid Bütsantsi valdustele täielikult.
Eurorack
Kasu Vahendid (ing. keeles utilities)
Attentuaator on lihtne toitevabavahend mis kasutab takistuslikke elemente pingete vähendamiseks. Põhimõtteliselt on see potentsiomeeter mille pööramine muudab väljundit 0V-sisendpinge 100%-ni, ilma sisendpinge kuju moonutamata. Seade ise on lihtne ja primitiivne, aga siiski väga efektiivne meetod pingete reguleerimiseks.
Manuel I Komnenos
Sitsiilia kuningas Roger II
Roger suri 1154. aasta veebruaris. Tema järglaseks sai Wilhelm I, kes seisis silmitsi laialdaste mässudega tema valitsemise vastu nii Sitsiilas kui ka Apuulias. Mässu ebaõnnestumise järel põgenesid osalised Apuuliast Bütsantsi õukonda. Konrad III järglane Friedrich Barbarossa alustas normannide vastu kampaaniat, ent see ekspeditsioon jäi soiku. Need arengud julgustasid keisrit ära kasutama ebastabiilust Sitsiilia kuningriigis. Manuel saatis 1155. aastal sebastosed Michael Palaiologose ja Johannes Dukase (Bütsantsi tiitel, mis oli võrdne augustusega) impeeriumi vägedega, kümne laeva ning suure hulga kullaga ründama Apuuliat. Kahele väejuhile tehti ülesandeks hankida Friedrichi toetus, ent viimane keeldus oma demoraliseeritud armee tõttu, mis ihkas tagasi koju suundumist. Sellegipoolest saatis Manueli hämmastavalt kiiresti edu, sest teda aitasid kohalikud rahulolematud parunid, nende hulgas krahv Loritello. Kogu Lõuna-Itaalia tõstis mässu Sitsiilia krooni ja Wilhelm I vastu. Järgnes rida suurejoonelisi õnnestumisi. Paljud kindlused alistusid kas jõu või kullaga.
Eurorack
Kasu Vahendid (ing. keeles utilities)
Puhver on vajalik, kui juhtpinge allikast tulev kontrollpinge näitab pingelangust koormuse muutumisel. Puhvreid on võimalik kasutada ka signaali kopeerimiseks, näiteks kui oleks vaja saata ühte signaali mitmele moodulile saades säilitada originaalset signaali. Puhvrite abil on võimalik ka tekitada ühildavus erinevate seadmete vahel kui need signaalid on näiteks erineva kuju või impedantsidega. Puhvrid on taskukohased seadmed, mis tarbivad energiat vähe. Hea tava järgi peetakse puhvreid kohustuslikuks ja isegi hädavajalikuks osaks igas Euroracki süsteemis.
Manuel I Komnenos
Bütsantsi-paavsti liit
Sellest edust innustatuna hakkas Manuel unistama Rooma impeeriumi taastamisest. Seda siiski katoliku ja õigeusu kirikute liidu hinnaga, mida pakuti sageli paavstile läbirääkimiste ajal. See oleks olnud ajaloos ilmselt kõige soodsam hetk kirikute ühendamiseks ja paavstiga leppimiseks. Paavstid polnud kunagi normannidega hästi läbi saanud, välja arvatud siis, kui see oli sõjaliselt neile peale surutud. Katoliiklased eelistasid meeleldi, et nende lõunanaabriteks oleksid "tsiviliseeritud" bütsantslased, mitte aga tülitekitavad normannid. Paavst Hadrianus IV oli igati huvitatud kokkuleppele jõudmisest, sest see oleks suurendanud tema mõju kogu õigeuskliku maailma üle. Manuel I pakkus paavstile suurt rahasummat, et kirikupea aitaks bütsantslasi vägede varustamisega. Paluti ka, et paavst annaks keisrile õigused kolme mereäärse linna üle. Vastutasuks pakkus Bütsants Wilhelm I väljaajamist Sitsiiliast. Lisaks lubas keiser maksta paavstile 5000 naela kulda. Läbirääkimised peeti kiiruga ning sõlmitigi liit Manueli ja Hadrianuse vahel. pisi|Paavst [[Hadrianus IV]] Just siis, kui sõda tundus olevat otsustatud Manueli kasuks, pöördusid sündmused keisri vastu. Bütsantsi väejuht Michael Palaiologos võõrandas oma suhtumisega liitlasi. Väejuht peatas kampaania, sest Loritello krahv Robert III keeldus temaga rääkimast. Kuigi kaks meest suutsid üksteisega kokkuleppele saada, oli kampaania oma õige momendi mööda lasknud ning peagi kutsuti Palaiologos Konstantinoopolisse. Tema kaotamine oli suur löök ka kogu kampaaniale. Pöördepunkt oli Brindisi lahing, kus normannid alustasid suurt vasturünnakut nii maalt kui merelt. Vaenlase lähenemisega hakkasid Manueli palgasõdurid nõudma suurt palgatõusu ja kui sellest keelduti, siis sõdurid deserteerusid. Peagi hakkasid bütsantslasi hülgama ka kohalikud aadlikud ning väejuht Johannes Dukas jäi lootusetusse vähemusse. Keisririigi positsiooni ei suutnud taastada ka Alexios Komnenos Bryenniose saabumine mõne laevaga. Merelahing lõppes normannide kasuks ning Johannes Duas ja Alexios Bryennios võeti koos nelja Bütsantsi laevaga kinni. Keiser saatis Alexios Axouchi Anconasse uut armeed kokku koguma, ent selleks ajaks olid normannid juba kõik Bütsantsi vallutused Apuulias tagasi võtnud. Kaotus Brindisi all lõpetas Bütsantsi püüdlused taastada kontroll Itaalia üle. 1158. aastal lahkus keisririigi vägi igaveseks Itaaliast. Kaks peamist kaasaegset ajaloolast, Nicetas Choniates ja Konnamos nõustuvad, et Axouchi kättevõidetud rahutingimused Wilhelm I-lt kindlustasid Manuelile väärika väljumise sõjast, hoolimata normannide laastavast rüüstamisest 164 laevast koosneva laevastikuga (koos 10 000 mehega) Euboia ja Almira piirkondades 1156. aastal.
Eurorack
Kasu Vahendid (ing. keeles utilities)
Kordaja mooduli abil on võimalik signaali moonutamata jaotada mitmele sihtpunktile.
Manuel I Komnenos
Kirikuliidu ebaõnnestumine
Nii Itaalia kampaania ajal kui ka hiljem, mil paavst tülitses Saksa keisri Friedrich Barbarossaga, proovis Manuel saavutada kahe kiriku liitu. Kuigi 1155. aastal oli Hadrianus IV väga innukas kirikute liidu osas, tekkisid ületamatud probleemid Bütsantsi-paavsti liidule. Hadrianus ja tema järglane Aleksander III nõudsid paavsti tunnustamis kõigi kristlaste juhina ning ülemvõimu Bütsantsi keisri üle. Nad ei soovinud langeda ühe keisri sõltuvuse alt teise. Keiser Manuel I soovis aga enda tunnustamis nii ida kui lääne ilmaliku juhina. Selliste tingimustega ei tahtnud kumbki pool nõustuda. Isegi kui läänemeelne Manuel oleks paavsti tingimustega nõustunud, oleksid Bütsantsi kreeklased selle otsuse tagasi lükanud, nagu tehti seda peaaegu 300 aastat hiljem, kui õigeusu kirik allutati korraks paavstile. Kuigi keiser oli sõbralik katoliikluse vastu ja heades suhetes kõikide paavstidega, ei austanud ükski neist Manueli lisanimega Augustus. Manuel saatis kahel korral, 1167. ja 1169. aastal saadikud Aleksander III jutule, pakkudes kirikute liitmist, keeldus paavst, tuues ettekäändeks probleemid, mis sellele järgneksid.
Eurorack
Kasu Vahendid (ing. keeles utilities)
Inverter korrutab siseneva juhtsignaali -1-ga. Inverterit nimetatakse tihti ka kui polariseerijaks, sellepärast et see muudab signaali polaarsuse plussilt miinusele või vastupidi. Näiteks kui tegemist on loogika või värava inverteriga, pöörab see kõrge ja madala seisundi ümber nii, et 0V muutub 5V, või vastupidi.
Manuel I Komnenos
Kirikuliidu ebaõnnestumine
Itaalia kampaania lõpptulemusena sai Bütsants vaid piiratuid eeliseid. Ancona linnast sai Bütsantsi baas Itaalias ning linlased aktsepteerisid Manueli valitsejana. Normannid oli sõjas samuti kannatada saanud ning läksid impeeriumiga kokkuleppele, mis kindlustas rahu kogu Manueli valitsemisajaks. Lisaks näitas Bütsants oma võimet sekkuda sõjaliselt Itaalias. Bütsants oli sõtta pannud suuri kullakoguseid (umbes 30 000 naela kulda), ent kampaania lõpp näitas, et kullal ja diplomaatial on samuti piirid ning nendest ei piisa alati.
Eurorack
Kasu Vahendid (ing. keeles utilities)
Loogikamoodulid võimaldavad töödelda binaar kujul olevaid signaale. Väravad ja kellad toodavad binaar kujul olevaid signaale. Otsilaatori poolt tekitatav ruutlaine on ka binaar kujul olev signaal. Tavaliselt tuleb kaks sisendsignaali loogika moodulisse kus tehtakse signaalide vaheline võrdlus. See võrdlus sõltub kasutatavast loogikatüübist. Erinevaid kasutusele võetavaid variante on mitu, näiteks AND, NAND, OR, NOR, XOR, XNOR.
Manuel I Komnenos
Küprose invasioon
1156. aastal koondus Manuel I tähelepanu taas Antiookiale, sest uus vürst Raynald Châtillonist kuulutas, et Bütsantsi keiser taganes oma lubadusest maksta talle, ning tõotas seega rünnata Bütsantsi Küprose provintsi. Vürst arreteeris saare kuberneri Johannes Komnenose, kes oli keiser Manueli vennapoeg, ja väejuht Michael Branase. Ladina ajaloolane William Tüürosest mõistis selle kaaskristlaste ründamise hukka ning kirjeldas põhjalikult Raynaldi meeste julmusi. Antiooklased pöörasid saare pea peale ning rüüstasid selle rikkused, misjärel sandistati ellujäänuid enne, kui sunniti neid tagasi ostma, selle vähese varaga, mis neil alles oli, röövitud loomakarju üüratute hindade eest. Nende rikkustega, millest Antiookiale oleks piisanud aastateks, asuti laevadele, et seilata tagasi kodumaale. Raynald saatis ka mõned sandistatud pantvangid Konstantinoopolisse, et demonstreerida oma allumatust ja põlgust keisri vastu.
Eurorack
Kasu Vahendid (ing. keeles utilities)
Ümbrise jälgijad genereerivad tasetundlikut kontrollpinget mis modulaarsete süntesaatorite kontekstis võivad olla olulised signaalitöötluse komponendid. Ümbrise jälgijad võimaldavad signaali tugevuse muutusel siduda end teiste parameetritega nagu heli tugevus, lõikamine, filtri sagedus, jne.
Manuel I Komnenos
Küprose invasioon
Manuel I vastas sellele vägivallatsemisele talle iseloomulikul energilisel viisil. 1158/59. aasta talvel marssis ta suure armee eesotsas Kiliikiasse. Armee, mis koosnes 500 ratsaväeüksusest, liikus sellise kiirusega, mis üllatas Küprose invasioonis osalenud Kiliika Armeenia vürst Thoros II-t. Vürst põgenes mägedesse ja Kiliika langes kiiresti Bütsantsi kätte.
Eurorack
Kasu Vahendid (ing. keeles utilities)
Heli väänaja (ing. keeles distortion) on kasutatud kui heli moonutajana mis kasutaja tahtlikul soovil küllastab heli signaali lisades soojust, teravust, ja/või iseloomu.
Manuel I Komnenos
Manuel Antiookias
pisi|Antiookia Bütsantsi protektoraadina 1159–1180 Peagi jõudsid Antiookiasse uudised bütsantslaste edenemisest. Vürst Raynald teadis, et tal pole lootust keisrit purustada ja abi Jeruusalemma kuningriigist polnud samuti loota. Jeruusalemma kuningas Baldwin III ei olnud Küprose ründamist heaks kiitnud ning kuningas oli juba varem Manueliga sõlminud kokkuleppe. Täielikult isoleerituna otsustas Raynald, et ainus lootus on armetu allumine. Vürst ilmus keisri ette riietatuna kotti, köis kaela seotuna ning palus andestust. Keiser eiras esialgu alandlikku Raynaldi ning suhtles hoopis tema õukondlastega. William Tüürosest on kirjutanud, et see häbiväärne stseen kestis nii kaua, et kohalviibijatel hakkas lausa vastik. Lõpuks soostus keiser siiski Raynaldile andestama tingimusel, et temast saab Bütsantsi vasall, loovutades sellega Antiookia iseseisvuse keisririigile. Alistamise märgiks ulatas vürst keisrile oma mõõga.
Pärast rahu taastamist korraldati 12. aprillil 1159 suur ja pidulik rongkäik, milles võidukas Bütsantsi armee Antiookiasse sisenes. Manuel I ratsutas mööda tänavaid hobuse seljas, Antiookia vürst järgnes talle jalgsi. Erandina oli lubatud Jeruusalemma kuningal liikuda ratsa, kuid ka tema pidi loovutama sümboolse allaandmise märgiks oma mõõga. Antiookia tornidel aga lõid lehvima keisri lipud. Nii oli Manuel, vaatamata ebaedule Itaalias, saavutanud triumfi ladinlaste üle. Keiser "jagas" linnaelanikele õiglust ning juhatas rahvale mõeldud mänge ja turniire. 1159. aasta mais alustas ta ühendatud kristliku armee eesotsas teed Edessa suunas, ent loobus kampaaniast pärast seda, kui Süüria valitseja Nur ad-Din vabastas 6000 kristlasest sõjavangi, kes olid eelnevalt teise ristisõja käigus vangi langenud. Vaatamata kampaania hiilgavale lõpule väidavad tänapäeva ajaloolased, et keiser saavutas palju vähem, kui oli soovinud impeeriumi taastamiseks teha.
Eurorack
Kasu Vahendid (ing. keeles utilities)
Viite moodulit kasutatakse ka CV signaali viitamiseks näiteks värava, päästiku ja ümbriku algstaadiumi programmeeritavale viivisele, kui on vajalik noodi kõlama ajamist reaalajas.
Granulaar sünteesi moodul võimaldab Heli tükeldamist väikesteks osadeks mida nimetatakse graanuliteks. Graanulid on terad, ehk mikrosamplid mis on tavaliselt 5ms kuni 200ms pikkad, ja võimaldavad sünteesida uusi heli mustreid.
Manuel I Komnenos
Manuel Antiookias
Üldiselt oli keisril tolal türklastega soojad suhted. 1161.–1162. aastal külastas Konstantinoopolit isegi sultan Kilidž Arslan ja veetis seal kaheksa päeva. Talle korraldati niivõrd hiilgav vastuvõtt, et rabatud sultan polevat isegi söandanud istuda keisri kõrvale. Kõrge külalise auks korraldati turniire, pidustusi, näidislahinguid koos "kreeka tule" demonstreerimisega ja ta puistati üle kingitustega. Sama hiilgava vastuvõtu osaliseks sai 1171. aastal ka Jeruusalemma kuningas. Kusjuures niisuguseid vastuvõtte ei korraldatud kaugeltki puhtast külalislahkusest, pigem taheti potentsiaalsetele vaenlastele näidata keisririigi vägevust ja sundida neid seeläbi kuulekusele.
Eurorack
Kasu Vahendid (ing. keeles utilities)
Mõned väidavad et granulaar süntees on heli jaoks sarnane füüsikute osakesteteooriaga. Osakesi ehk graanuleid on võimalik muuta. Muutusi saab rakendada üksikute terakeste kiirusele, kõrgusele, helitugevusele, taasesituse järjekorrale, ja suunale.
Manuel I Komnenos
Sõjad Balkanil
pisi|Manuel I välja antud Bütsantsi kuldmünt hyperpyron. Ühel mündi poolel (vasakpoolne pilt) on kujutatud Kristus, teisel pool Manuel I Komnenos Keisririigi põhjapiiril tegi Manuel I tõsised jõupingutusi, et säilitada keiser Basileios II ajast (v. 976–1025) püsinud vallutusi. Balkani naabrid hoidsid keisri tähelepanu tema põhieesmärgist – normannide allutamisest. Suhted serblaste ja ungarlastega olid püsinud head 1129. aastast, seetõttu tuli ka serblaste ülestõus ootamatusena. Raška serblased tungisid Sitsiilia kuninga Roger II õhutusel 1149. aastal Bütsantsi.
Manuel sundis mässumeelsed serblased ja nende juhi Uroš II vasallsõltuvusse (1150–1152). Seejärel tegi ta korduvaid rünnakuid ungarlaste vastu, mille eesmärgiks oli annekteerida nende ala Sava jõe ääres. Sõdades aastatel 1152–1153 ja 1163–1168 juhtis Manuel oma väed ungarlaste aladele ning pidev rüüstamine tõi riigile suure sõjasaagi. 1167. aastal saatis keiser Andronikos Kontostephanose juhtimisel 15 000 meest ungarlaste vastu. Sirmiumi lahingus saavutati otsustav võit ning Ungari kuningriigiga sõlmiti soodne rahuleping, millega Srem, Bosnia ja Dalmaatsia loovutati keisririigile. 1168. aastaks oli peaaegu kogu Aadria mere idarannik Bütsantsi käes.
Eurorack
Kasulik link
https://vcvrack.com/
Manuel I Komnenos
Sõjad Balkanil
Keisririik tegi ka diplomaatilisi pingutusi Ungari täielikuks annekteerimiseks. Ungari troonipärija Béla, tolal valitsenud kuninga István III noorem vend, saadeti Konstantinoopolisse, et saada haridust keiserlikus õukonnas. Manuel plaanis Béla panna paari oma tütre Mariaga ning teha noormehest enda järeltulija. Sellega oleks ta kindlustanud Ungari uniooni impeeriumiga. Õukonnas võttis Béla enda nimeks Alexios ning sai tiitli despot, mida varem anti vaid keisritele. Kaks ettearvamatut sündmust muutsid Manueli plaane. 1169. aastal sündis keisril poeg, mis jättis Béla automaatselt troonipärimisest ilma. Bütsants ei loobunud siiski Ungarilt võetud Horvaatia aladest. Teiseks suri 1172. aastal lastetult Ungari kuningas István ning Béla suundus tagasi koju, et võtta troon. Enne Konstantinoopolist lahkumist vandus ta Manuelile pühalikult, et "peab alati silmas keisri ja roomlaste huve". Béla III pidas sõna: Manuel I eluajal ei nõudnud ta Horvaatia alasid tagasi, mis liideti alles hiljem taas Ungariga.
Suhted Kiievi-Venega
Manuel püüdis Vene vürstiriike tõmmata enda Ungari ja vähesel määral ka normannidevastasesse diplomaatiasse. See jagas vürstiriigid Bütsantsi pooldajateks ja vastasteks. 1140. aastate lõpus võistlesid kolm vürsti ülimuslikkuse pärast Vene aladel: Kiievi vürst Izjaslav II Mstõslavõtš, kes oli suguluses Ungari kuninga Géza II-ga ning oli seetõttu Bütsantsi-vastane; Suzdali vürst Juri Dolgoruki, kes oli Manueli liitlane; Galiitsia vürst Vladimirko, keda on kirjeldatud keisri vasallina. Galiitsia asus Ungarist põhjas ja kirdes ning oli seetõttu oluline Bütsantsi-Ungari konfliktis. Olukord muutus pärast Izjaslavi ja Vladimirko surma, misjärel vürst Juri, Manueli liitlane võttis üle Kiievi ja Jaroslavi juhtimise. Galiitsia uus juht Jaroslav Osmomõsl võttis aga Ungari-meelse hoiaku. pisi|Bütsants pärast võitu Ungari üle 1170. aastate alguses Ajavahemikus 1164–1165 põgenes Manueli nõbu ja tulevane keiser Andronikos vangistusest Bütsantsist. Ta suundus Galiitsiasse vürst Jaroslavi õukonda. Olukord, kus Andronikos võis konkureerida Bütsantsi troonile ning mida toetasid nii Galiitsia kui ka Ungari, tekitas Bütsantsis muret ja enneolematut diplomaatilist võitlust. 1165. aastal andis Manuel nõole amnestia ning kutsus ta tagasi Konstantinoopolisse. Kievisse, mida toona juhtis vürst Rostislav, saadeti diplomaatiline saatkond, kes veensid vürstiriiki sõlmima soodsat lepingut ning toetama keisririiki abivägedega. Galiitsia vürst Jaroslav meelitati samuti loobuma sidemetest Ungariga ning naasma täielikult keisririigi koosseisu. 1200. aastate lõpus olid Galiitsia vürstid hindamatud abilised Bütsantsile, tõrjudes impeeriumi vaenlasi eemale, toona olid nendeks polovetsid.
Suhete taastamine Galiitsiaga muutus Manueile kohe kasulikuks, sest 1166. aastal saatis ta kaks armeed Ungarit ründama, mis kujunes tohutuks ungarlaste pihtide vahele võtmiseks. Üks armee ületas Valahhia tasandiku ja sisenes Ungarisse Transilvaania alpide (Lõuna-Karpaadid) kaudu. Samal ajal läks teine armee ringiga läbi Galiitsia ning ületasid galiitslaste abiga Karpaatia mäed. Kuna ungarlased olid koondanud enamuse oma vägedest Sirmiumi ja Belgradi rindele, kus nad võitlesid esimese armeega, siis tabas neid bütsantslaste rünnak Galiitsiast ootamatult. Selle tulemusena laastas Bütsantsi armee Ungari Transilvaania provintsi täielikult.
Liit Jeruusalemma kuningriigiga
pisi|Amaury I ja Maria Komnene abiellumine 1167. aastal Tüüroses (William Tüürose "Historiast", maalitud Pariisis umbes 1295–1300) Kontroll Egiptuse üle oli Jeruusalemma kuningriigi kümnendeid vana unistus. Kuningas Amaury I vajas kõike võimalikku sõjalist abi, mida ta suutis koguda, et kampaania teoks teha. 1165. aastal saatis kuningas saadikud Bütsantsi õukonda, et arutada abieluliitu (Manuel oli juba abiellunud 1161. aastal Amaury nõo Antiookia Mariaga). Kuningas oli lahutanud oma senise abielu ning kahe aasta pärast abiellus ta Manueli venna Andronikose lapselapse Maria Komnenega. Ametlik liit sõlmiti 1168. aastal, millega valitsejad leppisid kokku Egiptuse vallutamises ja jagamises. Kusjuures Bütsants pidi saama rannikualad ja Jeruusalemm sisemaad. 1169. aastal saatsid liitlased oma väed Egiptusse. Ashkelonis ühinesid Amaury väega Bütsantsi maavägi ning laevastik, mis koosnes 20 suurest sõjalaevast, 150 kaleerist ja 60 transpordialusest. Neid vägesid juhtis megas doux Andronikos Kontostephanos. William Tüürosest, kes oli liitu sõlmimise aruteludes osaline, oli eriti vaimustatud suurtest transpordilaevadest, mida kasutati ratsaväe transpordiks.